Snajperska aleja
Snajperska aleja bio je neformalni naziv, primarno za Ulicu Zmaja od Bosne, glavni bulevar Sarajeva, koji je tokom Rata u Bosni i Hercegovini i Opsade Sarajeva bio izložen snajperskoj vatri te kao takav postao zloglasan kao opasno mjesto za kretanje civila. Snajperska aleja povezuje industrijski dio grada (i nadalje, Sarajevskog aerodroma) sa starogradskim kulturnim i historijskim mjestima. Sam bulevar je imao mnogo nebodera davajući snajperistima prošireno polje otvaranja vatre. Planine oko grada su također korištene kao snajperske pozicije, omogućavajući sigurnu udaljenost i davajući odličan pogled na grad i njegov saobraćaj. Iako je grad bio pod neprekidnom srpskom opsadom, njegovi stanovnici su se i dalje moralo kretati kroz grad da bi preživjeli, tako rutinski rizikujući svoje živote. Znakovi na kojima piše "Pazi – Snajper!" postali su česti. Ljudi bi trčali brzo kroz ulicu ili bi čekali na oklopna vozila UN-a i išla iza njih, koristeći ih kao štitove. Prema podacima prikupljenim 1995. godine, snajperisti su ranili 1.030 ljudi i ubili 225, od kojih je 60 bilo djeca.